  Виталий Пронин Дэри Изгуртысь огаз юртын улӥсьёс бакчаысьтызы 6 снаряд шедьтӥзы.Гуртоос юрт пуктыны малпаллям. Фундаментлы гу гудыкузы, кышкыт арбериос шедьтӥллям но соку ик югдурез утисьёслы жингыртӥллям. Изгуртэ ӝегатскытэк потӥзы ОМОН-ын ужасьёс. Тодмо луиз: музъемысь шедьтэмын 1937-тӥ-1939-тӥ аръёсы поттэм 1 трассирующей но 5 бронебойной снарядъёс. ОМОН-ысь взрывотехникъёс но полициын ужасьёс снарядъёсты, гуртлэсь палэнэ поттыса, пуштытӥзы.Сергей Захаров  